
[bookmark: OLE_LINK4]Jautājumi par atklātu konkursu
„Lidostas darbinieku pārvadāšanas pakalpojuma nodrošināšana” (identifikācijas Nr. RIX 2026/4)

[bookmark: _Hlk93396855]2026. gada 26. augustā ir saņemts jautājums par VAS “Starptautiskā lidosta “Rīga”” (turpmāk – Pasūtītājs) organizētā atklāta konkursa „Lidostas darbinieku pārvadāšanas pakalpojuma nodrošināšana” (identifikācijas Nr. RIX 2026/4) (turpmāk – Konkurss) nolikumu.  
[bookmark: OLE_LINK6]Pastāvīgā iepirkumu komisija ir izskatījusi jautājumus un apstiprinājusi šādas atbildes:

[bookmark: OLE_LINK3]1. jautājums:
Racionāli saplānota maršruta vērtēšana
Atsauce: Tehniskās specifikācijas 15. un 43. punkts.
Lūdzam precizēt, pēc kādas metodes un kritērijiem Pasūtītājs izvērtēs, vai Pretendenta izveidotais maršruts ir uzskatāms par racionāli saplānotu. Vai Pasūtītājs izmantos pārbaudei maršruta plānošanas rīku, lai konstatētu pieļaujamo nobraukuma/laika novirzi?
Atbilde:
[bookmark: OLE_LINK1]Par racionāli saplānotu maršrutu uzskatāms maršruts, kurā pasažieru uzņemšanas un izkāpšanas secība organizēta tā, lai nepamatoti nepalielinātu nobraukumu, brauciena laiku un ar pakalpojuma sniegšanu saistītās izmaksas. Pasūtītājs nav paredzējis izmantot konkrētu maršrutu plānošanas rīku. Maršrutu racionalitāte tiks vērtēta, pamatojoties uz tehniskās specifikācijas prasībām kopumā un konkrētā reisa faktiskajiem apstākļiem, tostarp pārvadājamo darbinieku skaitu, to atrašanās vietām, pieturvietu secību un faktiski nobraukto maršrutu. 
[bookmark: OLE_LINK45]
[bookmark: OLE_LINK5]2. jautājums:
Automatizēta maršrutu plānošanas sistēma
Atsauce: Tehniskās specifikācijas 15.-17. punkts.
Vai Pretendentiem, kuri pakalpojuma izpildē izmanto automatizētu maršrutu plānošanas vai optimizācijas sistēmu, sagatavojot maršruta plānu būtiski īsākā laikā, tostarp laicīgāk informējot klientus ir vērtējama, kā papildu priekšrocība attiecībā uz racionāli saplānotu maršrutu?
Atbilde:
Automatizētas maršrutu plānošanas vai optimizācijas sistēmas izmantošana netiek vērtēta kā atsevišķa priekšrocība. Pasūtītājs vērtēs maršrutu plānošanas rezultātu un tā atbilstību tehniskās specifikācijas prasībām, nevis Pretendenta izmantotos rīkus vai metodes.

[bookmark: OLE_LINK7]3. jautājums:
Tukšo pārbraucienu apmaksa
Atsauce: Tehniskās specifikācijas 42. un 43. punkts.
Lūdzam precizēt, pēc kādiem kritērijiem un metodes Pasūtītājs noteiks, vai tukšais pārbrauciens starp secīgiem reisiem ir objektīvi nepieciešams un līdz ar to neveidotu papildu nepamatotas izmaksas?
Atbilde:
Tukšā pārbrauciena objektīvā nepieciešamība tiks vērtēta, ņemot vērā konkrētā reisa faktiskos apstākļus, tostarp reisu secību, to izpildes laikus, pasažieru uzņemšanas vietas un transportlīdzekļa atrašanās vietu. Vērtējums tiks veikts, pamatojoties uz GPS atskaitē norādīto informāciju. Apmaksājamā nobraukumā tiek iekļauts tikai tāds tukšais pārbrauciens, kas ir pamatoti nepieciešams nākamā reisa izpildei un ir saistīts ar pakalpojuma sniegšanas nodrošināšanu.
[bookmark: OLE_LINK9]
4. jautājums:
Faktiskā nobraukuma un maršruta kontrole
Atsauce: Tehniskās specifikācijas 40.-45. punkts.
Lūdzam precizēt, kā Pasūtītājs pārbaudīs faktiski nobraukto kilometru atbilstību racionāli saplānotam maršrutam un kā tiks risinātas situācijas, ja Pasūtītāja un Pretendenta aprēķinātais optimālais maršruts vai nobraukums atšķirsies?
Atbilde:
Pasūtītājs faktiski nobrauktā kilometru skaita un maršruta pamatotību vērtēs, pamatojoties uz Pretendenta iesniegtajām GPS atskaitēm un konkrētā reisa faktiskajiem apstākļiem, tostarp pārvadājamo darbinieku atrašanās vietām, pieturvietu secību, reisa laiku un maršruta izpildei nepieciešamo nobraukumu. Ja Pasūtītājam radīsies šaubas par maršruta vai nobraukuma pamatotību, tas lūgs Pretendentam sniegt skaidrojumu un izvērtēs GPS atskaitēs ietverto informāciju kopsakarā ar konkrētā reisa faktiskajiem apstākļiem. Gadījumos, kad Pasūtītāja un Pretendenta vērtējums par optimālo maršrutu vai nobraukumu atšķirsies, situācija tiks izvērtēta individuāli, ņemot vērā racionāla maršruta plānošanas principu un konkrētā reisa faktiskos apstākļus. 

[bookmark: OLE_LINK12]5. jautājums:
Atskaišu forma
Atsauce: Tehniskās specifikācijas 37. un 44. punkts.
Lūdzam precizēt, kādus datus Pasūtītājs paredzējis saņemt par visiem mēneša ietvaros sniegtajiem pakalpojumiem. Ņemot vērā ka šāda informācija ir liels datu apjoms un 44. punkts paredz šādas informācijas sniegšanu pēc pieprasījuma, aicinām izslēgt 37. punktu vai samazināt sniedzamo datu apjomu, tostarp izslēdzot maršruta kartes.
Atbilde:
[bookmark: OLE_LINK33]Pasūtītājs ir norādījis maksimāli iespējamo informācijas apjomu, taču konkrētajā gadījumā vērtēs pieprasītās informācijas pamatotību, apjomu un nepieciešamību, ņemot vērā Pasūtītāja vajadzības.

6. jautājums:
Vakara reisa laika precizējums
Atsauce: Tehniskās specifikācijas 10. punkts un Tehniskās specifikācijas 3. pielikums “Darbinieku braucienu/pieteikumu statistika”.
Lūdzam precizēt, kurš otrā Vakara reisa laiks ir saistošs līguma izpildē: Tehniskajā specifikācijā norādītais plkst. 01:45 vai statistikas pielikumā izmantotais plkst. 01:20.
Atbilde:
Līguma izpildē saistošs ir Tehniskās specifikācijas 10. punktā norādītais otrā Vakara reisa laiks plkst. 01:45. Norādītais laiks Tehniskās specifikācijas 3. pielikumā “Darbinieku braucienu/pieteikumu statistika” ir informatīvs un izmantots statistikas datu apkopojumam.


[bookmark: OLE_LINK8]Pastāvīgās iepirkumu komisijas priekšsēdētājs				

